IEPIRKUMA NOLIKUMS
Būvdarbi objektā “Salu ferma” LAD projekta Nr. 26-04-C0LA0413-000048 ietvaros
(turpmāk – iepirkums)

Identifikācijas Nr. LP-2026-01
Iepirkums tiek organizēts saskaņā ar Ministru kabineta 2017. gada 28. februāra noteikumiem Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” un un Lauku atbalsta dienesta projektam piemērojamajām prasībām objektā “Salu ferma” LAD projekta Nr. 26-04-C0LA0413-000048 ietvaros.

1. Pasūtītājs
	Pasūtītāja nosaukums
	SIA “Lāčplēša piens”

	Reģistrācijas numurs
	40003491768

	Juridiskā adrese
	“Salu ferma”, Lielvārdes pagasts, Ogres nov., LV-5070

	Kontaktpersona
	Raivo Oskars Dzilna

	Tālruņa numurs
	+371 20223214

	E-pasta adrese
	raivo.dzilna@gmail.com



2. Iepirkuma priekšmets
2.1. Iepirkuma priekšmeta apraksts: Slaucamo govju kūts kompleksa pārbūve īpašumā “Salu ferma”, Lielvārdes pagasts, Ogres nov., LV-5070.
2.2. Līguma veids: Būvdarbi.
2.3. Paredzamā līguma izpildes vieta: “Salu ferma”, Lielvārdes pagasts, Ogres novads, LV-5070.
2.4. Līguma izpildes termiņš: 30.11.2027.
2.5. Paredzamā līgumcena: 758 076,00 EUR bez PVN.
2.6. Piedāvājuma derīguma termiņš: 16.11.2026.

3. Piedāvājuma iesniegšanas prasības
3.1. Būvprojektu, tehnisko specifikāciju, būvdarbu apjomus un citus iepirkuma dokumentus iespējams saņemt vēršoties pie Pasūtītāja norādītās kontaktpersonas, nosūtot pieprasījumu uz kontaktpersonas norādīto e-pastu, norādot uzņēmuma nosaukumu un reģistrācijas numuru.
3.2. Piedāvājuma iesniegšanas termiņš: 16.11.2026 līdz plkst. 14:00, sūtot uz e-pastu: raivo.dzilna@gmail.com
3.3. Piedāvājumam jābūt paraksttiesīgās personas parakstītam ar drošu elektronisko parakstu. Ja piedāvājumu paraksta Pretendenta paraksttiesīgās personas pilnvarota persona, pieteikumam papildus pievieno pilnvaru.
3.4. Piedāvājumam jābūt sagatavotam un iesniegtam latviešu valodā. Ja kāds no piedāvājuma dokumentiem tiek iesniegts svešvalodā, tam pievienojams Pretendenta apliecināts tulkojums latviešu valodā.

4. Pretendentu kvalifikācijas prasības un piedāvājumu izvērtēšana
4. Par uzvarētāju tiks noteikts viens Pretendents, kura piedāvātā kopējā līgumcena bez PVN par visu iepirkuma priekšmetā paredzēto darbu apjoma īstenošanu būs zemākā un kura piedāvājums atbildīs Pasūtītāja izvirzītajiem kritērijiem:
4.1. Pretendents ir reģistrēts Būvkomersantu reģistrā (Pasūtītājs informāciju pārbaudīs publiski pieejamā reģistrā). Ārvalstīs reģistrēts pretendents iesniedz attiecīgās valsts reģistrāciju apliecinošu dokumentu vai līdzvērtīgu pierādījumu par tiesībām veikt profesionālo darbību būvniecības jomā.
4.2. Pretendents nav pasludināts par maksātnespējīgu, neatrodas likvidācijas stadijā, tā darbība nav apturēta vai pārtraukta, un nav uzsākta tiesvedība par Pretendenta darbības izbeigšanu, maksātnespēju vai bankrotu (Pasūtītājs informāciju pārbaudīs publiski pieejamā reģistrā).
4.3. Pretendenta gada finanšu apgrozījums vidēji pēdējos 3 (trīs) noslēgtajos finanšu gados ir bijis ne mazāks kā 1 500 000 EUR (viens miljons pieci simti tūkstoši euro) bez PVN. Ja Pretendents ir dibināts vēlāk, prasība par finanšu apgrozījumu attiecināma uz visu Pretendenta faktisko darbības periodu.
4.4. Pretendentam pēdējo 5 (piecu) gadu laikā līdz piedāvājuma iesniegšanas dienai ir pieredze vismaz 2 (divu) lauksaimniecības būvju būvniecībā vai pārbūvē, kurās ir izbūvētas un uzstādītas slaucamo govju slaukšanas sistēmas. Par prasībai atbilstošu objektu uzskatāms objekts, kurā attiecīgie būvdarbi un slaukšanas sistēmas izbūves darbi ir pilnībā pabeigti un pieņemti no pasūtītāja puses.

5. Pretendenta iesniedzamā informācija un dokumenti
5.1. Pretendenta nosaukums, reģistrācijas Nr., juridiskā adrese, tālruņa Nr., e-pasta adrese un bankas rekvizīti.
5.2. Piedāvājuma derīguma termiņš atbilstoši Nolikuma 2.6. punktam.
5.3. Apliecinājums par līguma izpildi Nolikuma 2.4. punktā noteiktajā termiņā.
5.4. Pieteikumā jānorāda informācija par apakšuzņēmējiem, ja tādi plānoti.
5.5. Lai apliecinātu Pasūtītāja prasīto būvuzņēmēja pieredzi, Pretendents iesniedz informāciju par vismaz 2 (diviem) Nolikuma 4.4. punkta prasībām atbilstošiem objektiem, norādot objekta nosaukumu un atrašanās vietu, pasūtītāju un tā kontaktpersonu, darbu izpildes periodu, veikto būvdarbu īsu aprakstu, informāciju par objektā izbūvēto slaucamo govju slaukšanas sistēmu un darbu pabeigšanas vai pieņemšanas datumu. Pasūtītājam ir tiesības pārbaudīt Pretendenta norādīto informāciju, sazinoties ar attiecīgā objekta pasūtītāju.
5.6. Pretendents norāda finanšu apgrozījumu bez PVN par katru no pēdējiem 3 (trim) noslēgtajiem finanšu gadiem. Pēc Pasūtītāja pieprasījuma Pretendentam jāiesniedz gada pārskati vai citi dokumenti, kas apliecina norādīto finanšu apgrozījumu. Pretendenti, kuri dibināti vēlāk, norāda minēto informāciju par visu savu darbības laiku.
5.7. Finanšu piedāvājums - izmaksu tāme Excel formātā, kas sagatavota atbilstoši tehniskajai specifikācijai un darbu apjomu sarakstam, paredzot visus tajā noteiktos darbus un darbus, kas nav tieši norādīti apjomos, bet ir nepieciešami pilnīgai objekta pabeigšanai. Ja būvniecības procesa laikā rodas darbi un materiāli, kas nav iepriekš paredzēti Pretendenta iesniegtajā tāmē, papildus tāmes netiek akceptētas un apmaksātas, un visi nepieciešamie darbi jāievērtē vienības cenās.
5.8. Aizpildīts un parakstīts Nolikuma pielikums Nr. 1 “Apliecinājums par neatkarīgi izstrādātu piedāvājumu”.
5.9. Piedāvājuma cena jānorāda EUR bez pievienotās vērtības nodokļa (PVN).

6. Cita informācija
6.1. Būvprojektam un iepirkuma dokumentācijai jābūt pilnībā izvērtētai, un cenu piedāvājumā jāparedz visi darbi attiecīgā projekta pilnīgai realizācijai, pabeigšanai un nodošanai ekspluatācijā. Pasūtītājs neatzīs papildus samaksu par neparedzētiem izdevumiem, kuri radušies tādēļ, ka Pretendents nav pienācīgi izvērtējis iepirkuma dokumentāciju, būvprojektu un darbu apjomu un pienācīgā kārtībā nav Pasūtītājam uzdevis visus nepieciešams jautājumus pirms iepirkuma līguma noslēgšanas.
6.2. Ja, izvērtējot atbilstības dokumentus, Pasūtītājam nepieciešams precizēt piedāvājumā ietverto informāciju vai saņemt papildu informāciju un dokumentus, Pasūtītājs ir tiesīgs pieprasīt Pretendentam sniegt attiecīgu informāciju, tai skaitā piedāvājumā norādītās cenas pamatojumu. Pasūtītājs ir tiesīgs lūgt izskaidrot, papildināt un precizēt piedāvājumu, nosakot atbildes sniegšanas termiņu.
6.3. Pasūtītājs pārbauda, vai piedāvājumā nav finanšu, aritmētisko vai pārrakstīšanās kļūdu. Ja Pasūtītājs konstatē šādas kļūdas, tas tās izlabo. Vērtējot finanšu piedāvājumu, Pasūtītājs ņem vērā labojumus. Ja konstatēta neatbilstība starp vienības cenu un piedāvāto līgumcenu, kas iegūta, sareizinot vienības cenu ar apjomu, noteicošā ir norādītā vienības cena.
6.4. Pasūtītājs neizsludina uzvarētāju un neslēdz līgumu gadījumos, kad saskaņā ar piemērojamiem normatīvajiem aktiem uz Pretendentu attiecas izslēgšanas nosacījumi, tostarp par konkurences tiesību pārkāpumiem.
6.5. Pretendents var balstīties uz citas personas saimnieciskajām un finansiālajām iespējām tikai tad, ja, iesniedzot piedāvājumu, attiecīgo resursu nodošana ir pienācīgi pierādīta. Par pierādījumu var kalpot personu apvienība, kura kopumā ir atbildīga par līguma izpildi, tostarp finansiālajām saistībām, vai citi līdzvērtīgi pierādījumi, no kuriem secināms, ka Pretendents var faktiski balstīties uz citas personas resursiem.
6.6. Iepirkuma priekšmeta finanšu piedāvājumu sagatavo saskaņā ar Latvijas būvnormatīvu LBN 501-17 “Būvizmaksu noteikšanas kārtība”.
6.7. Piesakoties iepirkumā, Pretendents apņemas ievērot iepirkuma priekšmeta tehniskās specifikācijas prasības.

7. Norēķinu kārtība par Būvdarbu izpildi
7.1. Starpmaksājumi atbilstoši ikmēneša darbu aktiem par paveiktajiem būvdarbiem – 90% apmērā.
7.2. Gala maksājums pēc būves nodošanas ekspluatācijā un līgumā noteiktā garantijas nodrošinājuma saņemšanas – 10% apmērā.
7.3. Avanss: iespējams līdz 10% apmēram. Izmaksātais avanss ir daļa no kopējās līgumcenas un tiek atskaitīts no turpmākajiem maksājumiem.

8. Pasūtītāja noteiktās prasības par garantijas veidiem un nosacījumiem
8.1. Līguma slēgšanas gadījumā Izpildītājam jānodrošina būvniecības visu risku apdrošināšana, apdrošinot būvuzņēmēja, tostarp tā piesaistīto apakšuzņēmēju veicamos būvdarbus, iekārtas, materiālus un citus ar darbu izpildi saistītos riskus, par apdrošinājuma summu, kas nav mazāka par Līguma summu. Polisei jābūt spēkā visā Būvdarbu veikšanas laikā.
8.2. Būvdarbu garantijas termiņš jānodrošina ne īsāks par 36 mēnešiem, nodrošinot garantijas polisi vai bankas garantiju 5% apmērā no būvniecības summas bez PVN uz visu garantijas laika periodu. Garantijas laiks tiek skaitīts no objekta nodošanas ekspluatācijā dienas (datums, kad izdots būvvaldes akts par ēkas nodošanu ekspluatācijā).
8.3. Uzstādīto iekārtu garantijas termiņš vismaz 12 mēneši. Garantijas laiks tiek skaitīts no objekta nodošanas ekspluatācijā dienas (datums, kad izdots būvvaldes akts par ēkas nodošanu ekspluatācijā).

Nolikuma apstiprināšanas datums: 14.10.2026


Pielikums Nr. 1

iepirkumam “Būvdarbi objektā “Salu ferma” LAD projekta Nr. 26-04-C0LA0413-000048 ietvaros”
”
Apliecinājums par neatkarīgi izstrādātu piedāvājumu


Ar šo, sniedzot izsmeļošu un patiesu informāciju, __________________________________
Pretendenta (būvdarbu veicēja) nosaukums, reģ. Nr.

1. Pretendents ir iepazinies un piekrīt šī apliecinājuma saturam.
2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.
3. Pretendenta iepirkuma piedāvājumu ir parakstījusi/-as Pretendenta pilnvarotā/-ās persona/-as.
4. Pretendents informē, ka ir iesniedzis piedāvājumu neatkarīgi no konkurentiem un bez konsultācijām, līgumiem vai vienošanām. Pretendentam ne ar vienu konkurentu nav bijusi saziņa attiecībā uz:
4.1. cenām;
4.2. cenas aprēķināšanas metodēm, faktoriem (apstākļiem) vai formulām;
4.3. nodomu vai lēmumu piedalīties vai nepiedalīties iepirkumā;
4.4. tāda piedāvājuma iesniegšanu, kas neatbilst iepirkuma prasībām;
4.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem.
5. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas.
6. Pretendents apzinās, ka Konkurences likumā noteikta atbildība par aizliegtām vienošanām un Pretendentam var tikt piemērota izslēgšana no dalības iepirkuma procedūrā.
Šī apliecinājuma kontekstā ar terminu “konkurents” apzīmē jebkuru fizisku vai juridisku personu, kura nav Pretendents un kura iesniedz vai, ņemot vērā tās kvalifikāciju, spējas vai pieredzi, varētu iesniegt piedāvājumu konkrētajā iepirkumā.


Pielikums Nr. 2

Pieteikums par piedalīšanos iepirkumā
	Nosaukums
	

	Reģistrācijas numurs
	

	Juridiskā adrese
	

	Tālruņa numurs
	

	E-pasta adrese
	



Bankas rekvizīti:
	Nosaukums
	

	Kods
	

	Konts
	



1. Piedāvājuma derīguma termiņš ir līdz _______________.
2. Līguma izpildes termiņš: _______________.
3. Informācija par apakšuzņēmējiem, ja tādi plānoti:
	Nosaukums
	Reģistrācijas numurs
	Juridiskā adrese

	
	
	


4. Pretendenta finanšu rādītāji (saskaņā ar Nolikuma 4.3. punktu)
	Gads
	Finanšu apgrozījums bez PVN (EUR)

	
	

	
	

	
	

	Prasība
	Min. 1 500 000 EUR vidēji pēdējos 3 gados


5. Pretendenta pieredze (saskaņā ar Nolikuma 4.4. punktu)
Lai apliecinātu pieredzi, tabulā jānorāda vismaz 2 (divi) lauksaimniecības būvju objekti, kuros izbūvētas un uzstādītas slaucamo govju slaukšanas sistēmas.
	Nr. p.k.
	Objekta nosaukums un atrašanās vieta
	Darbu izpildes periods / pabeigšanas datums
	Būvdarbu veids / ēkas veids / slaukšanas sistēmas apraksts
	Pasūtītājs, kontaktpersona, tālrunis

	1.
	
	
	
	

	2.
	
	
	
	




Pielikums Nr. 3
Finanšu piedāvājums
Iepirkumam “Būvdarbi objektā “Salu ferma” LAD projekta Nr. 26-04-C0LA0413-000048 ietvaros”
”

Pretendents piedāvā veikt iepirkuma tehniskajā specifikācijā noteiktos darbus par šādu līgumcenu:
	Piedāvājuma cena EUR (bez PVN)
	

	PVN 21%
	

	EUR (ar PVN 21%)
	



Pielikumā: tāme Excel formātā.
	Pretendents
	

	Reģistrācijas Nr.
	



1
